|  |  |  |
| --- | --- | --- |
| Rīgā | Nr. | 2012.gada     .oktobrī  |

**.§**

**Informatīvais ziņojums "Par Baltijas Inovāciju fondu"**

**TA-2201**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(...)

1. Pieņemt zināšanai iesniegto informatīvo ziņojumu un informāciju par sabiedrības ar ierobežotu atbildību "Latvijas Garantiju aģentūra" plānoto līguma slēgšanu par investīciju veikšanu Baltijas Inovāciju fondā.

2. Ekonomikas ministrijai (sabiedrības ar ierobežotu atbildību "Latvijas Garantiju aģentūra" kapitāla daļu turētājai) nodrošināt:

2.1. sabiedrības ar ierobežotu atbildību "Latvijas Garantiju aģentūra" uzņemto līgumsaistību un Baltijas Inovāciju fonda darbības uzraudzību;

2.2. Valsts atbalsta programmu koordinācijas un pilnveidošanas konsul­tatīvās padomes informēšanu reizi ceturksnī par Baltijas Inovāciju fonda ieviešanas progresu;

2.3. ka sabiedrība ar ierobežotu atbildību "Latvijas Garantiju aģentūra" investīcijas Baltijas Inovāciju fondā finansē no šādiem līdzekļiem:

2.3.1. līdzekļiem, kas atmaksāti no ieguldījumiem, kuri veikti mazos un vidējos uzņēmumos, Eiropas Savienības fondu līdzfinansētās 2.2.1.1.aktivitātes "Ieguldījumu fonds investīcijām garantijās, paaugstināta riska aizdevumos, riska kapitāla fondos un cita veida finanšu instrumentos" ietvaros;

2.3.2. ja šī protokollēmuma 2.3.1.apakšpunktā minētais finansējuma avots nav pieejams vai nav pieejams pietiekamā apmērā, – no sabiedrības ar ierobežotu atbildību "Latvijas Garantiju aģentūra" administrētajām Eiropas Savienības fondu 2004.–2006.gada plānošanas perioda programmām;

2.3.3. ja šī protokollēmuma 2.3.1. un 2.3.2.apakšpunktā minētie finansē­juma avoti nav pieejami vai nav pieejami pietiekamā apmērā, – no sabiedrības ar ierobežotu atbildību "Latvijas Garantiju aģentūra" Eiropas Savienības fondu 2007.–2013.gada plānošanas perioda programmām (2.2.1.3.aktivitāte "Garantijas komersantu konkurētspējas uzlabošanai" un 2.2.1.4.2.apakšaktivitāte "Mezanīna aizdevumi investīcijām komersantu konkurētspējas uzlabošanai"), par kurām būs iesniegta gala izdevumu deklarācija;

2.3.4. ja šī protokollēmuma 2.3.1., 2.3.2. vai 2.3.3.apakšpunktā minētie finansējuma avoti nav pieejami vai nav pieejami pietiekamā apmērā, – nepieciešamos finanšu līdzekļus nodrošināt valsts aizdevuma veidā.

Ministru prezidents V.Dombrovskis

Valsts kancelejas direktore E.Dreimane